آجلار - تاغی شهبازی سیمورغ
آجلار
تاغی شهبازی سیمورغ
آلچاق و پنجرهسیز بیر اودادا قاپینین ساغ طرفینده یاتمیش اولان بیر چوجوغون باشی اوستونده آناسی اَیلشیب، گؤزلرینی بیر نؤقطهیه دیکهرک، درین فیکیرلره غرق اولموشدو. هاوا سویوق اولدوغوندان اودانین یئگانه قاپیسی اؤرتولموشدو. اودا قارانلیق ایدی. آنجاق قاپینین تاختالاری آراسیندان گلن ایشیق اودانین بیر قیسمینی، باجادان دوشن ایشیق ایسه ایکینجی قیسمینی ایشیقلاندیرماقدا ایدی.
اودادا چوجوغون اوزانمیش اولدوغو یاتاجاقدان و یئره دؤشنمیش جیریق-جیرتیق پارچا پالازلاردان باشقا آرتیق بیر شئی گؤزه چارپمیردی: اودا تامام بوش ایدی.
نهایت، اویویان اوشاق ترپهنیب گؤزلرینی آچدی. اوزو سارالمیش، گؤزلرینین آلتی گؤیرمیش، دوداقلارینین رنگی قاچمیش اولان چوجوق دیری بیر اؤلو کیمی گؤرونوردو. چوجوق اویانان کیمی آناسینین اوزونه باخدی. آیاغا دورماق دئییل، اللرینی بئله قالدیرماغا طاقتی قالمامیشدی. سئویملی اؤولادینین آییلماسینی گؤرونجه:
– جلیل، اویاندینمی؟ – دئیه آناسی سوردو.
– آنا… آنا…
آردینی اوخو/ Ardını oxu
azb_Arab azb_Arab azb_Arab azb_Arab azb_Arab azb_Arab azb_Arab snd_Arab azj_Latn